Spoor, Deon Meyer, Book - kalahari.com
Die SPOOR byster
Hierdie nuutste boek van Deon Meyer het werklik 'n fassinerende storielyn wat my aangegryp het. Ek kon nie ophou lees nie . . . tot by bladsy 397, toe die skrywer, ek is jammer, dit is my eerlike opinie, die storielyn totaal laat momentum verloor het deur nuwe, oninteressante, karakters in te bring, sowel as 'n nuwe storielyn wat meer as 100 bladsye neem om aansluiting te vind by die oorspronklike storielyn, en dan op 'n baie flou manier. As die boek 100 bladsye korter was met 'n korter, kragtiger einde, sou dit deurgegaan het vir 'n werlik briljante spanningsverhaal. Iets wat dalk reggestel kan word in 'n Engelse weergawe . . . ?
Sy beste ooit!! Kon dit nie neersit nie!
Weer eens uitstekend Deon - doen so voort!!
Spoor (eBook) R211 Bejaarde (86) op Warrenton tuis verkrag, vermoor | Netwerk24
Deur Kaydene Jordaan 03 November 2019 19:19
Die laaste foto van die vermoorde Rina Spangenberg (86) is Woensdag geneem toe sy ’n kerk-ete bygewoon het. Foto: Verskaf
Die gemeenskap van Warrenton in die Noord-Kaap is in rou gedompel nadat ’n weerlose bejaarde vrou in haar huis oorval, verkrag en vermoor is.
Rina Spangenberg (86), ’n jare lange inwoner van dié dorp, is Saterdagaand in haar huis op die dorp oorval, verkrag en deur haar aanvaller(s) vir dood agtergelaat. Celeste Stroebel (48), haar gestremde broerskind, het net ná 23:00 op haar afgekom waar sy in ’n plas bloed in die eetkamer gelê het. Sy is vermoedelik met ’n stomp voorwerp aangerand en het ernstige kopwonde gehad.
Stroebel, wat jare lank by Spangenberg gewoon het, het hulp ontbied.
Spangenberg het kort ná haar aankoms by ’n hospitaal op die dorp aan haar kopbeserings beswyk.
Netwerk24 verneem haar aanvaller(s) het ’n televisie en kruideniersware gesteel.
Karin Human, voorsitter van die kerkraad van die NG kerk Warrenton, sê dit is ’n hartseerdag vir die gemeenskap.
Sy het Spangenberg as ’n dierbare mens beskryf wat elke Sondag in die kerk was.
“Dit is verskriklik hartseer. Sy was nog Woensdag by een van ons gereelde kerk-etes en het op haar gunsteling-plek gesit.
Human sê Stroebel is erg geskok en gaan deur ’n warboel van emosies ná die moord op haar tante.
Die polisie sê hulle ondersoek klagte van moord en huisroof.
Meer oor: Rina Spangenberg | Noord-Kaap | Warrenton | Verkragting | Bejaarde Verkrag | Vermoor | Moord
Ondersoek duur voort ná 2 se skietdood in Kalbaskraal